Oscar Roty

**Oscar Roty**, nado en París o 12 xuño de 1846 e finado na mesma cidade o 23 de marzo de 1911, foi un escultor, medallista e deseñador de moedas e de selos de correos francés.

A súa figura é destacable sobre todo como autor do deseño da "Sementadora", cuxa orixe se remonta a un proxecto de medalla inconcluso de 1887 que Roty retomou en 1896 para responder a unha encarga do Ministerio de Finanzas. Esta figura foi moi utilizada en moedas da República Francesa en diversas ocasións a partir de 1897, e tamén nos selos postais a partir de 1903.

## Traxectoria 
Oscar Roty, fillo dun profesor particular, naceu o 12 de xuño de 1846 no daquela municipio de Belleville, do departamento do Sena, posteriormente anexionado a París.

Na xuventude foi aprendiz dun gravador e polas tardes recibía clases de debuxo. Uns anos despois, na Escola das Artes Decorativas de París foi alumno de Horace Lecoq de Boisbaudran, e na Escola de Belas Artes desta cidade tivo como mestre a Hubert Ponscarme en 1864.

Posteriormente aprobou o exame que o habilitaba como profesor de Debuxo nas escolas de París. en 1872 o segundo posto e, finalmente, en 1875 conseguiu o primeiro premio, o que lle permitiu pasar unha estadía como bolseiro na Villa Medici, de Roma, entre 1876 e 1879.

Á volta a París en 1879 atopouse con graves dificultades económicas e procurou un posto como profesor nas escolas nocturnas, que ocupou durante cinco anos, ao tempo que a súa obra, sinaladamente as súas medallas e as súas plaquetas, ían gañando reputación na capital francesa. Así mesmo, foi membro da Sociedade de Amigos dos Monumentos Parisienses desde 1898. nunha tumba que fora deseñada por el mesmo.

## Recoñecementos 
### Premios 
* 1875: Premio de Roma de gravado de medalla e pedra fina.
* 1900: Gran Premio da Exposición Universal de París. que tamén alberga outras 150 obras de Roty.

No Museo Oscar Roty, establecido en Jargeau (Loiret) polo seu fillo Georges Roty, consérvase practicamente toda a obra gravada do artista, con debuxos e ceras, entre elas a cera de 1896 preparatoria das moedas que o ano seguinte comezou a cuñar a *Monnaie de Paris* coa imaxe da "Sementadora".

Louis Oscar Roty asinaba os seus traballos coa marca "O. Roty".

Cando en 1896 o Ministerio de Facenda encargou novos deseños para as moedas francesas, Roty reelaborou a súa figura alegórica de 1887 cun estilo menos naturalista máis próximo á *Art Nouveau*, e tamén máis adaptado ás esixencias técnicas da cuñaxe industrial da época. que efectivamente era unha das cinco modelos profesionais que o artista empregaba con regularidade. No entanto, esta muller tiña naquel momento máis de trinta anos e deixara a profesión de modelo logo do seu casamento en 1890.

Xa que logo, e seguindo os pasos do conservador do Museo Roty, Pierre Marc Chantereau, cuxo aspecto respondía á idea que Roty tiña e a quen non volveu utilizar despois. Con todo, a data de nacemento desta rapaza, o 8 de marzo de 1885 en Gallinaro, atribúelle só once anos no momento da creación da obra, no canto dos supostos quince anos, Do mesmo xeito, unha imaxe modernizada da "Sementadora" aparece novamente nas moedas francesas da serie do euro con valores de 10, de 20 e de 50 céntimos, baixo o deseño de Laurent Jorio.

Pola súa banda, a "Sementadora" que comezou a aparecer nos selos de correos francesas a partir de 1903 foi gravada orixinariamente por Louis-Eugène Mouchon, baseándose nunha placa en relevo subministrada polo propio Roty.

Ficheiro:Esquisse Semeuse Roty.JPG|Proxecto de medalla para o Ministerio de Agricultura, esbozo a carbón (ca. 1887).
Ficheiro:Semeuse Roty Ministère Agriculture.jpg|Proxecto de medalla para o Ministeriuo de Agricultura, esbozo fundido (ca. 1887).
Ficheiro:1Franc1999avers.png|Moeda dun franco Sementadora de 1999.
Ficheiro:10 euro cent 1999 francia.jpg|Reinterpretación de L. Jorio en moedas da serie do euro.
Ficheiro:Semeuse croix-rouge neuf.jpg|Selo coa imaxe da Sementadora.
Ficheiro:Bières La Semeuse , enamel advertising sign at the Musée Européen de la Bière.JPG|Publicidade dunha cervexa inspirada na Sementadora.

### Medallas 

Ficheiro:Grand prix de Rome Roty.JPG|Premio de Roma 1875.
Ficheiro:Patria non immemor avers Roty.JPG|25 anos da III República.
Ficheiro:République par Roty.jpg|República Francesa.
Ficheiro:Henri Bouley vétérinaire Alfort.jpg|Profesor Henri Bouley.

### Plaquetas 

Ficheiro:Comtesse Caffarelli.JPG|Condesa Caffarelli (1882).
Ficheiro:Pierre Boulanger ferronnier.jpg|Pierre e Caroline Boulanger (1885).
Ficheiro:Mines de Lens Roty.JPG|Compañía de Minas de Lens (1899).
Ficheiro:Brouardel médaille Roty.JPG|Paul Brouardel (1902).

### Obra escultórica 

Ficheiro:Tombeau Herbette-4.JPG|Medallón funerario no cemiterio de Montparnasse.
Ficheiro:Paris caserne de Chaligny tête République.JPG|Cabeza da República nun edificio dos Bombeiros de París (1885).
Ficheiro:Paris Hôtel de Ville La peinture.JPG|Personificación da Pintura, na Casa do Concello de París (1880).
Ficheiro:Paris Hôtel de Ville 2497 03.jpg|Personificación da Música, na Casa do Concello de París (1880).

## Notas 
## Véxase tamén 
### Bibliografía 
* Babelon, E. (1911). "Louis Oscar Roty". En ''La Revue de l'Art Ancien et Moderne*. Vol. XXIX. París. Páxinas 413-426.
* Bénédite, L. (1897). "L. O. Roty". En *Art et Décoration*. París. Vol. I. Páxinas 33-43.
* Bénézit, E. (1976). *.* Tomo 9. Grund. ISBN 2-7000-0157-5 Pà¡xina 123.
* Chantereau, P. M. (2012). "Louis Oscar Rot (1846-1911). Un graveur dans la République " (texto ampliado do anteriormente aparecido en *Numismatique et Change*, setembro de 2011).
* Fonville, J. (1911). "L. O. Roty". En *Revue Numismatique*. Vol. XV. Société française de numismatique. Páxinas 376-379.
* Foville, A. (1911). "Oscar Roty et son œuvre". En *La Revue hebdomadaire*. Xuño. Páxinas 157-172.
* Frantz, H. (1898). "L. O. Roty" et la médaille moderne". En *La Revue des Revues*. Vol. XXVII. París. Páxinas 610-622.
* Kunz, G. F. (1913). "The late Louis Oscar Roty: his life work and his influence on the past and future of medallic art". En *American Journal of Numismatics*. American Numismatic Society. Páxinas 93-119.
* Mark, R. (1902). "Louis Oscar Roty". En *The Studio''. Vol. XXV. Londres. Páxinas 15-28.
* Mazerolle, F. (1897). "L. O. Roty. Membre de l'Institut: biographie et catalogue de son oeuvre". En *Gazette Numismatique Française.* Páxinas 129-156, 451-469.
* Mazerolle, F. (1897). "Les dernières fabrications de la Monnaie de Paris". En *Art et Décoration.* Vol. II. Páxinas 147-154.
* Mazerolle, F. (1898). "L. O. Roty: catalogue de son oeuvre (supplément)". En *Gazette Numismatique Française*. Páxinas 401-404.
* Mazerolle, F. (1911). "L. Oscar Roty". *Revue Belge de Numismatique*. 3. Société royale de numismatique de Belgique. Páxinas 292-296.
* Roty, G. (1971). *Le Médailleur Louis Oscar Roty (1846-1911) sa vie son œuvre*. Presses du Compagnonnage.
* Santulli, M. (2011). ''Modelle e modelli Ciociari nell'arte Europea a Roma, Parigi, Londra nel 1800-1900''. Arpino, Ed. Ciociaria Sconosciuta.

### Outros artigos 
* Historia da medalla francesa
* Lista de deseñadores das moedas de euro

### Ligazóns externas 
* Fondation et Musée Oscar Roty